**Γ ΛΥΚΕΙΟΥ. ΝΕΑ ΕΛΛΗΝΙΚΑ. ΠΕΙΘΩ –ΕΠΙΚΛΗΣΗ ΣΤΗ ΛΟΓΙΚΗ ΤΕΚΜΗΡΙΑ –ΕΙΔΗ.**

**ΤΕΚΜΗΡΙΑ**

Ένας από τους τρόπους πειθούς που χρησιμοποιεί ο πομπός για να κινητοποιήσει το δέκτη και να πειστεί, είναι η επίκληση στη λογική. Σαν «μέσα πειθούς της λογικής», χρησιμοποιούνται επιχειρήματα και τεκμήρια. Τα τεκμήρια , είναι στοιχεία που πηγάζουν από τη γνώση, την εμπειρία, την παρατήρηση, την έρευνα. Είναι τα αποδεικτικά μέσα που χρησιμοποιεί ο πομπός, για να επιβεβαιωθούν, να ενισχυθούν, ή να συμπληρωθούν τα επιχειρήματα, Έτσι τα τεκμήρια βοηθούν στην επικράτηση μιας άποψης και της συνδεσής της με την πραγματικότητα.

**ΕΙΔΗ ΤΕΚΜΗΡΙΩΝ.**

**1 ΠΑΡΑΔΕΙΓΜΑΤΑ**

Πολλοί επιστήμονες φοβούνται, ότι η ανάπτυξη της τεχνολογίας, βάζει σε μεγάλο κίνδυνο τον πολιτισμό της ανθρωπότητας. Απτό παράδειγμα είναι η χρήση πυρηνικών όπλων, όπου ανά πάσα στιγμή, μπορεί να καταστραφεί ο πλανήτης και να αφανιστεί ο πληθυσμός της

**2 ΓΕΓΟΝΟΤΑ ΕΠΙΚΑΙΡΑ/ΙΣΤΟΡΙΚΑ**

Κατά την εισβολή της Ρωσίας στην Ουκρανία ισοπεδώθηκαν κυριολεκτικά ολόκληρες πόλεις.----Η αύξηση των θανάτων από covid 19, έχει προκαλέσει μεγάλη ανησυχία.

**3 ΣΤΑΤΙΣΤΙΚΑ ΣΤΟΙΧΕΙΑ**

Η παγκοσμιοποίηση της εκμετάλλευσης των παιδιών έχει πάρει τεράστιες διαστάσεις. 250.000.000 παιδιά ηλικίας 5-14 ετών εργάζονται 14-16 ώρες την ημέρα, δένοντας κόμπους σε χαλιά ή κόβοντας σπίρτα.

Στην Ελλάδα μόλις22,4 στους 1000 διαβάζουν εφημερίδες, τη στιγμή που στην Ιαπωνία διαβάζουν 500/1000 και στις χώρες της Δυτικής Ευρώπης 300/1000 κατοίκους.

**4 ΠΟΡΙΣΜΑΤΑ ΕΡΕΥΝΩΝ.**

Σύμφωνα με πρόσφατη έρευνα που δημοσιεύτηκε στην τοπική εφημερίδα, υπάρχουν 50.000 πτυχιούχοι αυτών των ειδικοτήτων που θα είναι άνεργοι τα υπόλοιπα 20 χρόνια.

**5 ΓΕΝΙΚΕΣ ΑΛΗΘΕΙΕΣ**

Αποτελεί κοινή παραδοχή, ότι ζούμε στην εποχή της τέταρτης βιομηχανικής επανάστασης…..

**6 ΓΝΩΜΙΚΑ.**

‘Ότι λάμπει δεν είναι χρυσός.

**7 ΑΥΘΕΝΤΙΑ/ΜΑΡΤΥΡΙΕΣ.**

Μάλιστα ο Αριστοτέλης είχε υποστηρίξει, ότι ό άνθρωπος είναι «κοινωνικό ον» και ότι αν ζούσε μόνος του θα ήταν θηρίο ή θεός.